Keskustelu:Valtiopäiväneuvos

message: Taulukossa lukee "Ammatti tai arvo", mutta kansanedustaja ei taida olla kumpaakaan. -Ochs (keskustelu) 12. huhtikuuta 2019 kello 23.14 (EEST)
replies: text: Olen tehnyt useimmat arvonimiartikkelit saman kaavan mukaan. Lähteessä ei ole titteleitä otsikoitu vaan tiedot on esitetty pötkönä tyyliin  8. 23.5.2001 Mattila Kalevi Kustaa, ent. kaupunkitarkastaja, ent. kansanedustaja Ylivieska . Vanhastaan erilaisissa lomakkeissa tai muissa asiakirjoissa kysyttiin tai mainittiin aina henkilön ammatti, tai jos sellaista ei ollut, muu "arvo". Siitä keksin sarakeotsikoksi tuon tekstin "ammatti tai arvo". En sitten tiedä, miten tuota pitäisi muuttaa, ja meneekö omituiseksi, jos muutos tehdään vain tänne mutta ei muihin vastaaviin artikkeleihin. --Pxos (keskustelu) 12. huhtikuuta 2019 kello 23.27 (EEST)
replies: text: :Koska nämä lähes kaikki ovat olleet kansanedustajia, voisi olla näppärää ja informatiivista, jos olisi erillinen sarake "Kansanedustajana" ja sen sisältönä vuodet. Näille pitäisi vain hakea toinen lähde (mikä ei olisi kovin vaikeaa). Sitten "Ammatti tai arvo" olisi käypä otsikko toiselle sarakkeelle. Mutta tämä on vain ehdotus. Sinänsä eri arvonimiartikkelien ei mielestäni tarvitse olla keskenään täysin yhdenmukaisia. – Toisaalta kansanedustajuudesta puhutaan usein aika väljästi "ammattinakin", joten eipä kai tällä nyt ole niin suurta väliä. -Ochs (keskustelu) 12. huhtikuuta 2019 kello 23.50 (EEST)
replies: text: ::Tuo vanha sanaliittouma "ammatti tai arvo" on kai eräänlainen eufemismi sinänsä. Siihen kirjoitettiin vaikkapa "rouva", kun naishenkilö oli kotirouva eli kotiäiti. Eipä tuo ennen vanhaan ollut mikään ammatti eikä sillä (hänellä) paljon arvoa tainnut olla. Sitten tietysti ovat miehen kylkiluusta muodostetut ammatit kuten vaikkapa "ruustinna". --Pxos (keskustelu) 12. huhtikuuta 2019 kello 23.57 (EEST)

text: ::Pannaan muuten vielä lisätietona sellainen muistelma, että olen eräässä asiakirjassa nähnyt erikseen kirjoitetun titteliksi "ei ammattia". Kun muiden kohdalla on ilmoitettu vaikkapa nyt perinnönjakokirjassa "kivityömies", "rouva", "koululainen" tai "autonkuljettaja", niin erään aikuisen miehen kohdalla tosiaan luki noin. Tiedä sitten, mikä on asian laita. Tulee mieleen vaikkapa joku vankilaan pois näkyviltä kärrätty irtolainen, joka ei ole koskaan hankkinut ammattia tai joka ei ole ollut vuosiin missään työssä. Sellaista ei kukaan kehdannut aikanaan "herraksikaan" sanoa, joten on tylysti kirjoitettu vain "ei ammattia". Sukulaiset sitten tietävät, että kyseessä on Lasolin palkinnon saanut puistokemisti. --Pxos (keskustelu) 13. huhtikuuta 2019 kello 13.46 (EEST)

text: ::Ja lisähupina mainitsen, että konsulien luettelossa esiintyy aatelisherra von Knorring ja sitten J. M. Kahilo, jolle ei ole lähdeaineistossa merkitty nimen perään mitään muita tietoja. --Pxos (keskustelu) 13. huhtikuuta 2019 kello 14.10 (EEST)

text: Huomasin sattumalta, että Suomen vaalilain (2.10.1998/714) 130 §:ssä lukee: "Valitsijayhdistys perustetaan laatimalla [– –] perustamisasiakirja, jossa on oltava seuraavat tiedot: [– –] 2) ehdokkaan nimi ja arvo, ammatti tai toimi [– –]." Koska kansanedustajan asema on (luottamus)toimi, niin tuo tietysti olisi eräs ratkaisu asiaan. Lisään sanan "toimi" nyt sarakeotsikkoon. --Pxos (keskustelu) 21. toukokuuta 2019 kello 10.55 (EEST)
thread_title:  Taulukon sarakeotsikosta 

message: Ala-Nissilä puuttuu. 2001:999:58D:4695:F4FB:2B87:9D6E:CF4 12. helmikuuta 2023 kello 21.32 (EET)
replies: text: Edelleen uusin puuttuu ( Ala-Nissilä) valtiopäiväneuvosren listasta! 2001:999:68C:C807:619D:F1AC:46BA:B1E0 16. huhtikuuta 2023 kello 10.27 (EEST)
replies: text: :Ala-Nissilä ja kaksi muuta lisätty. Muokkaa rohkeasti! --Hermis (keskustelu) 26. toukokuuta 2023 kello 08.26 (EEST)
thread_title:  Yksi lisää